TULTA JERUSALEMISTA
Shalom, rakkaat ystävät! On ilo liittyä seuraanne!
Kiitän Jumalaa tästä tilaisuudesta opettaa teille Jumalan Sanaa.
Se on suuri kunnia.
Uskon, että Jumalan Sanan kuuleminen tuottaa aina hedelmää, -
30-, 60- tai 100-kertaisesti. Näin Jeshua Messias sanoi.
Jos otamme Sanan vastaan, elämme sen mukaan.
Jumalan Sanan mukaan eläminen tuottaa elämän hedelmiä, -
ja ne tulevat Jumalalta.
Raamattu puhuu siitä.
Puhun tänään tärkeästä asiasta.
Jes. 55:6: -
"Etsikää Herraa silloin, kun hänet löytää voidaan; -
huutakaa häntä avuksi, kun hän läsnä on."
Se tarkoittaa huutoa sydämen syvyyksistä.
Emme huuda Jumalaa pelosta tai manipuloidaksemme Häntä, -
tai olosuhteidemme tähden, -
vaan rakkaudesta Häneen.
"Huutakaa häntä avuksi."
"Etsikää Herraa silloin, kun hänet löytää voidaan..."
Heprean dirshu, "etsikää", on paljon vahvempi sana kuin ne, -
joiksi se on käännetty eri kielillä.
Sen merkitys on paljon vakavampi.
"Etsin sinua, tarvitsen ja kaipaan sinua juuri nyt, -
koska vain sinä voit auttaa minua!"
"Etsikää Herraa silloin, kun hänet löytää voidaan..."
Siis silloin, kun Hän on lähellä.
Hänen Sanansa on sydämessämme ja suussamme.
"Huutakaa Häntä, kun Hän on lähellä" (alkutekstin mukaan).
"Lähellä", karov, on samaa juurta kuin "uhri", korban, ja "taistelu", krav.
Se opettaa meille jotain.
"Huutakaa Häntä, kun Hän on lähellä." Todella mielenkiintoista!
"...kun Hän on lähellä." Se kertoo Hänen uhristaan.
Hän lähestyy meitä.
Hän lähetti meille Poikansa Jeshuan tullakseen lähellemme, -
eikä vain lähettänyt, vaan Jeshua antoi itsensä eläväksi uhriksi.
Hän kuoli syntiemme puolesta -
ja nousi kuolleista vanhurskauttaakseen kaikki, -
jotka uskovat Häneen.
Jumala sanoo: "Huutakaa minua ollessani lähellä teitä."
Hän näyttää rakkautensa lähestymällä meitä.
Hän ojentaa kätensä ja kutsuu meitä.
"Tulkaa minun tyköni, kaikki työtätekeväiset ja raskautetut, -
niin minä annan teille levon."
Jumala puhuu ja on lähellä.
Hänelle se oli taistelu, krav, lähestyä meitä.
Luetaan Uudesta testamentista, miksi se oli Hänelle taistelu.
Krav ja korban.
Filippiläiskirjeen luku 2.
Se on mielenkiintoinen kohta.
Fil. 2:5: -
"Olkoon teillä se mieli, joka myös Kristuksella Jeesuksella oli, -
joka ei, vaikka hänellä olikin Jumalan muoto, -
katsonut saaliiksensa olla Jumalan kaltainen, -
vaan tyhjensi itsensä ja otti orjan muodon, tuli ihmisten kaltaiseksi, -
ja hänet havaittiin olennaltaan sellaiseksi kuin ihminen; -
hän nöyryytti itsensä ja oli kuuliainen kuolemaan asti, -
hamaan ristin kuolemaan asti.
Sentähden onkin Jumala hänet korkealle korottanut -
ja antanut hänelle nimen, kaikkia muita nimiä korkeamman..."
Hän tuli luoksemme ollaksemme lähellä meitä.
Hänellä oli Jumalan olemus, mutta Hän alensi itsensä ihmiseksi.
Se oli varmasti Hänelle taistelu, -
jättää se kaikki, ja tulla tänne ihmiseksi, -
ja uhrata itsensä eläväksi uhriksi ristillä.
Eikä Hän tehnyt sitä pakosta, vaan rakkaudesta Isään.
Hän antoi itsensä uhriksi. Siksi Jumala on lähellä meitä.
Olemmeko me sellaisia kuin tässä sanotaan?
"Olkoon teillä se mieli, joka myös Kristuksella Jeesuksella oli..."
Olemmeko me valmiita uhraamaan itsemme, -
antamaan ruumiimme eläväksi uhriksi, kuten Roomalaiskirje sanoo, -
Jumalan tähden?
Se on taistelu tässä maailmassa.
Tämä maailma on täysin Jumalan periaatteita vastaan.
Se elää pahuudessa.
Tämä maailma on täynnä pahuutta.
Olemmeko valmiita siihen, -
että meissä on se mieli, joka Messiaalla oli?
Se on taistelu, mutta voitamme sen Pyhän Hengen ja armon avulla.
Saimme armon ollaksemme voittajia päivästä toiseen.
Olemmeko valmiita uhraamaan itsemme eläväksi uhriksi?
Jumala on lähellä. Hän on antanut itsensä uhriksi.
Luetaan Roomalaiskirjeen luvusta 12.
Tässä kirjoittaa apostoli, -
joka teki valtavasti hyvää työtä -
Jumalan ja ihmisten hyväksi.
Hän kirjoittaa tässä luvussa uudesta elämästä.
Room. 12:1: "Niin minä Jumalan armahtavan laupeuden kautta -
kehoitan teitä, veljet, antamaan ruumiinne -
eläväksi, pyhäksi, Jumalalle otolliseksi uhriksi; -
tämä on teidän järjellinen jumalanpalveluksenne.
Älkääkä mukautuko tämän maailmanajan mukaan, -
vaan muuttukaa mielenne uudistuksen kautta, -
tutkiaksenne, mikä on Jumalan tahto, mikä hyvää ja otollista ja täydellistä."
Ystävät, haluammeko sitä ihan oikeasti?
Elämässäni olen oppinut, että jos haluan jotain, -
niin kielteistä kuin myönteistäkin, -
jos haluan sitä ja tavoittelen sitä kaikin voimin, -
ja teen sen täydessä ymmärryksessä, -
pystyn siihen ja onnistun siinä, -
oli se kielteistä tai myönteistä.
Nyt on kuitenkin kyse pelkästään myönteisestä asiasta.
Se tuottaa hedelmää, menestystä ja ennen kaikkea elämäniloa.
Jumala on lähellä. Hän sanoo: "Etsikää minua!"
"En ole kaukana. Olen tullut lähelle teitä."
Profeetta Jesaja sanoi profeetallisesti: "Etsikää Herraa!"
Luetaan se vielä uudestaan.
Jumalaa ei voi etsiä ilman sitä, mistä Paavali puhui.
"Etsikää Herraa silloin, kun hänet löytää voidaan..."
Kun siis etsit Herraa, ole varma siitä, että löydät Hänet!
Siitä ei ole minkäänlaista epäilystä, koska Hän on lähellä.
"Huutakaa Häntä, kun Hän on lähellä."
Koskaan ennen Jumala ei ole ollut näin lähellä ihmisiä.
"Sillä niin on Jumala maailmaa rakastanut, -
että hän antoi ainokaisen Poikansa, -
ettei yksikään, joka häneen uskoo, hukkuisi..."
Hän lähetti Jeshuan ollakseen lähellä meitä.
Jeshua sanoi: "Minä olen tie ja totuus ja elämä; -
ei kukaan tule Isän tykö muutoin kuin minun kauttani."
Joskus meidän on kuitenkin asetettava ruumiimme alttarille, -
annettava itsemme Jumalalle.
Emme tee sitä vain näyttääksemme Jumalalle ja maailmalle, -
että etsimme Häntä.
Etsimme Häntä aidosti sydämemme pohjasta.
"Isä, auta meitä luopumaan kaikesta, mikä ei anna sinulle kunniaa!"
Mitä Paavali kirjoittaa?
"Älkääkä mukautuko tämän maailmanajan mukaan, -
vaan muuttukaa mielenne uudistuksen kautta, -
tutkiaksenne, mikä on Jumalan tahto, mikä hyvää ja otollista ja täydellistä."
Jumala auttaa meitä, jos vain otamme askeleen.
Jos Hän on lähellä, ja Hänen Sanansa on meissä, -
Hän auttaa meitä.
Mutta jos et yritä, et pääse maistamaan Jumalan hyvyyttä.
Et saa kokemusta siitä, ellet yritä.
Luen vielä erään kohdan Laulujen laulusta.
"Rakkaani on minun, ja minä hänen -
― hänen, joka paimentaa liljojen keskellä."
Se on läheisyyttä.
Kun puhumme alttarista ja ruumiimme uhraamisesta, -
se tarkoittaa läheisyyttä ja suhdetta Jumalaan.
Rakkaani on minun, ja minä hänen -
― hänen, joka paimentaa liljojen keskellä.
Teen sen avoimin sydämin -
varmana siitä, että Hän tulee ja auttaa.
Tai vielä enemmän: Hän on jo kanssani.
Hän tahtoo viettää aikaa kanssani ja siunata minua.
Rakkaani on minun, ja minä Hänen.
Hän on paimen liljojen keskellä.
Tämä on ainutlaatuista aikaa etsiä Jumalan kasvoja, -
lähestyä Häntä ja kuulla, mitä Hän sanoo.
Tämä on ainutlaatuista aikaa tutkia Jumalan Sanaa -
ja nähdä Jumalan rakkaus meitä kaikkia kohtaan, minuakin.
Uskon, että Jumala lähetti Jeshuan, koska Hän rakasti minua niin paljon, -
että Hän antoi ainokaisen Poikansa.
Hän antoi sydämensä, sillä Jeshua on Jumalan sydän.
Ps. 145:18―19: -
"Herra on lähellä kaikkia, jotka häntä avuksensa huutavat, -
kaikkia, jotka totuudessa häntä avuksensa huutavat.
Hän tekee, mitä häntä pelkääväiset halajavat, -
hän kuulee heidän huutonsa ja auttaa heitä."
Jumala rakastaa totuudellisuutta, aitoutta.
Kun ihminen on aito, -
hänellä on avoimempi suhde Jumalaan.
Samoin on ihmistenkin kesken.
Aidolle ihmiselle on helpompi avautua.
Hän ei valehtele, -
eikä ole kanssamme vain saadakseen meiltä jotain.
Hän on aito ystävä.
Niin on Jumalankin kanssa.
Hän on lähellä niitä, jotka huutavat Häntä aidosti -
ja lähestyvät Häntä totuudessa.
Myös sen totuuden mukaan, joka on kirjoitettu Jumalan Sanaan, -
ei omien tunteidemme tai maailman mielipiteiden mukaan.
Maailma kuvailee Jumalan sellaiseksi, kuin se Hänet näkee.
Myös uskonnollisuuden ja lakihenkisyyden lumoissa -
ihmiset ovat luoneet itselleen oman jumalansa.
Jumala ei ole luotu, vaan Luoja.
Hän on luonut meidät kaikki.
Kuitenkin monet ihmiset luovat itse oman jumalansa.
Huutakaa Häntä totuudessa, Jumalan Sanan mukaan!
Ei tekojen mukaan, vaikka hyviä tekoja onkin tehtävä.
Ei uskonnollisuuden eikä lakihenkisyyden, -
ei ihmisymmärryksen eikä maailman opetusten mukaan, -
vaan Jumalan Sanan mukaan. "Armosta te olette pelastetut."
Armosta saatte antaa ruumiinne alttarille -
eläväksi, pyhäksi ja otolliseksi uhriksi.
Lähestykää Häntä totuudessa!
Palataan psalmiin 145. Ehkä elätte nyt vaikeaa aikaa.
"Hän tekee, mitä häntä pelkääväiset halajavat, -
hän kuulee heidän huutonsa ja auttaa heitä."
Me kaikki tahdomme jotain.
Mitä on Herran pelko?
Se ei tarkoita, että teemme jotain Jumalan rangaistuksen pelosta.
Se ei ole sitä, että yritämme miellyttää ja manipuloida Jumalaa, -
koska pelkäämme Häntä.
Olemme Hänelle otollisia uskomme tähden, -
siksi, että meillä on suhde Häneen.
Herran pelko on aivan erilaista -
kuin manipuloiva pelko.
Herran pelko on sitä, että suhde Jumalaan on aina etusijalla.
Se on tärkeämpi kuin mikään muu.
Tässä maailmassahan kaikki on väliaikaista.
Mekin olemme täällä vain väliaikaisesti.
Saamme siitä muistutuksen aina kun joku lähtee täältä.
Jumala on kuitenkin ikuinen ja uskollinen.
Siksi myös suhde Häneen on ikuinen.
Emme siis ajattele vain tätä maailmaa, vaan myös tulevaa.
Herran pelko muistuttaa tulevasta.
Emme ajattele vain tämänpäiväisiä siunauksia, -
vaan myös tulevaisuuttamme.
Herran pelko erottaa meidät maailman pahuudesta.
"Hän tekee, mitä häntä pelkääväiset halajavat, -
hän kuulee heidän huutonsa ja auttaa heitä", -
"pelastaa heidät", joshi'em, alkutekstin mukaan.
Tämä tärkeä sana on samaa juurta kuin pelastus, jeshu'a.
Se liittyy kaikkiin elämänalueisiin, -
henkeen, sieluun ja ruumiiseen, -
terveyteen, perhesuhteisiin, -
turvallisuuteen ja taloudellisiin siunauksiin.
Pelastus, jeshu'a, pitää sisällään kaiken sen.
Enkeli sanoi Marialle, -
että tämä oli synnyttävä pojan, jolle oli annettava nimi Jeshua, -
koska Hän pelastaisi kansansa heidän synneistänsä.
Hän pelasti meidät ja antoi sydämiimme Herran pelon.
Sen ansiosta voimme olla varmoja siitä, -
että Hän tekee sen, mitä halajamme.
Ihmeellistä!
Miksi suuri ja kaikkivoipa Jumala toteuttaisi ihmisten tahdon?
Ei kaikkien ihmisten, jotka elävät miten tahtovat, -
vaan niiden, jotka pelkäävät Häntä.
Siksi, että ne, jotka pelkäävät Häntä, tahtovat sitä, mitä Hänkin.
Se erottaa Herran pelon kaikesta muusta pelosta.
Kun ihmisellä on Herran pelko, -
Hän elää yhteydessä Pyhään Henkeen.
Hän elää Jeshuan antamaa uutta elämää, -
jolle toiset vain naureskelevat.
"Missä Jumala muka on?"
Jumalan pelko muistuttaa meitä siitä, -
ettei Jumala ole vain taivaassa, josta Hän tulee jonain päivänä, -
vaan Hän on tässä ja nyt.
Hän on nyt läsnä elämässäni, ja minulla on suhde Häneen.
Joistakin asioista Hän ei pidä, ja joistakin Hän pitää todella paljon.
Herran pelko antaa minulle luottamusta Hänen lupauksiinsa, -
Hänen Poikansa Jeshuan lupauksiin.
Jumalan Sana sanoo: -
"Herran siunaus rikkaaksi tekee, ei oma vaiva siihen mitään lisää."
Jumalaa pelkääväinen ei pelkää kenenkään varastavan siunaustaan.
Hän tietää, että Herran siunaus rikkaaksi tekee, -
eikä oma vaiva siihen mitään lisää.
Hän tietää, mistä hänen siunauksensa tulevat, -
ja kuka hänelle vastaa vaikeina hetkinä.
Hän tietää, kuka häntä varjelee ja puolustaa.
Siksi kehotan nyt meitä kaikkia pohtimaan tätä.
Lähestykäämme Jumalaa ja huutakaamme Häntä, -
sillä Hän on lähellämme.
Hän todistaa siitä, -
että Jeshua antoi itsensä uhriksi lunastaakseen meidät synneistämme.
Uskot siihen tai et, -
mutta se on tosiasia, joka tapahtui 2000 sitten.
Ne, jotka uskovat siihen, ovat siunattuja.
Jumala on lähellä meitä, -
kaikkia, jotka etsivät Häntä totuudessa, -
ja jotka ovat ottaneet vastaan Jumalan totuuden.
Totuus on, että Jumala antoi Poikansa, -
koska Hän halusi palauttaa sen yhteyden, -
joka katkesi Edenin puutarhassa.
Hän halusi lähestyä meitä, -
jotta voisimme olla taas yhteydessä Häneen, -
ja Hän voisi siunata meitä.
Hän voi kuunnella meitä ja vastata pyyntöihimme.
Voimme keskustella Hänen kanssaan -
ja saada Häneltä hengellistä ymmärrystä.
Veljet ja sisaret, nyt on aika ajatella muutakin, -
kuin mitä ympärillämme tapahtuu.
On aika ajatella sitä, mitä tapahtuu sisällämme.
Jumala on lähellä, ja siksi tahdomme lähemmäs Häntä, -
ja sitä varten meidän on hylättävä vanha elämämme.
Uudistukaamme mieleltämme!
Jumala on lähellä, ja Hän tahtoo vastata rukouksiimme.
"Hän tekee, mitä häntä pelkääväiset halajavat, -
hän kuulee heidän huutonsa ja auttaa heitä."
Kysymys kuuluu: -
Haluammeko liljojen keskelle, -
sinne, missä antaudumme täysin Jumalalle?
Sinne, missä kuulumme Jumalalle täydellisesti, -
missä Hän on meidän paimenemme?
Jeshua on paimen liljojen keskellä.
Liljat kuvastavat rakkautta. Ne tuoksuvat erityisen hyviltä.
Siellä puutarhassa rakkaani on minun, ja minä hänen.
Se paikka on sydämessämme. Siellä ei kukaan häiritse.
Ympäröivät tapahtumat eivät merkitse mitään.
Tärkeää on vain, että kuulun Jumalalle, ja Jumala kuuluu minulle.
Hän antoi itsensä minulle.
Hän tahtoo olla kanssani, puhua minulle ja kuunnella minua.
Hän on paimen liljojen keskellä.
Tänään kehotan teitä lähestymään Jumalaa.
Meillä kaikilla on jotain, joka häiritsee Häntä.
Tiedämme kyllä, mitä ne ovat.
Luen lopuksi, mitä Paavali kirjoittaa: -
"Niin minä Jumalan armahtavan laupeuden kautta -
kehoitan teitä, veljet, antamaan ruumiinne -
eläväksi, pyhäksi, Jumalalle otolliseksi uhriksi; -
tämä on teidän järjellinen jumalanpalveluksenne."
Sydämessä.
"Älkääkä mukautuko tämän maailmanajan mukaan, -
vaan muuttukaa mielenne uudistuksen kautta, tutkiaksenne, -
mikä on Jumalan tahto, mikä hyvää ja otollista ja täydellistä."
Rukoilen, että näin tapahtuisi teille, -
ja että Jeshua Messiaan armo, Isä Jumalan rakkaus -
ja Pyhän Hengen osallisuus olkoon kaikkien teidän kanssanne.
Rukoilen, että otatte vastaan Pyhän Hengen -
ja annatte itsenne täysin Jumalalle.
Siunatkoon Jumala teitä Jeshua Messiaan nimessä, -
jotta tuntisitte Hänen rakkautensa, -
palvelisitte Häntä sydämenne pohjasta -
ja uudistuisitte mieleltänne.
Herramme Jeshua Messiaan nimessä, aamen!
Suomennos: Hannele Lehtoranta